Nobeta Azadîye 25ê hezîrana 2012î ra nata şaristanê Strasbourgî yê Fransa de seba azadîya Rayberê Şarê Kurdî Abdullah Ocalanî dewam kena. Hewteyê 585. de nobete hetê endamanê Têgêrayîşê Ciwanan ra ameye dewrgirewtene.
Baz Koçer, Alî Seven û Baxoz Hesekê mîyanê koma nobete de yê.
Baz Koçerî nameyê kome ser o eşkerayîye daye û Rayberê Şarê Kurdî Abdullah Ocalan, gerîlayê azadîye yê Kurdîstanî, şarê kurdî û şarê bindestî selam kerdî
Koçerî vist vîrî ke çalakîya Nobeta Azadîye 12 serrî yo dewam kena û vat: ''Ma tecrîdê vera Rayberîye protesto kenê. Ma venga pêro ciwananê kurdan danê ke her cayê Kurdîstanî û Ewropa de wurzê payan ser, seba Rayberîye destê şima ra çi yenê bikerê. Roje roja weriştişî yo.''
